**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 08.01.2024, ora 08.00 – 09.01.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.01.2024, ora 07.00**

**RÂURI**

**Debitele au fost în general în scădere**, exceptând râurile din bazinele hidrografice: Vedea, Argeș, bazinul superior al Ialomiței, afluenții Oltului inferior și râurile din Dobrogea, unde au fost staționare, iar pe cursul mijlociu al Oltului, cursurile mijlocii și inferioare ale Mureșului, Jiului și Ialomiței, au fost în creștere datorită propagării.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, bazinele superioare ale Jiului și Oltului, bazinul superior și mijlociu al Bistriței, pe cursurile superioare ale Lotrului, Trotușului, Moldovei și Prutului.

Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Vedea, Bârlad, Tazlău, afluenții din bazinul inferior al Jiului, unii afluenţi din bazinul inferior al Oltului, unii afluenţi din bazinul superior al Argeșului și pe unele râuri din Dobrogea.

Formațiunile de gheață (gheață la maluri, năboi) existente pe râurile din zonele de deal și munte din estul țării au fost în extindere și intensificare.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi în general în scădere**, exceptând râurile din bazinele hidrografice: Jiu, Vedea, Argeș, Ialomița, Bârlad, afluenții Oltului inferior, afluenții Prutului și râurile din Dobrogea, unde vor fi staționare.

Formațiunile de gheață (gheață la maluri, năboi) existente pe râurile din estul țării vor fi în extindere și intensificare și vor apărea și pe alte râuri mici din zonele montane din nord-vestul și centrul țării.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 08-09.01.2024 **a fost staţionar, având valoarea de** **8800 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectorul Gruia-Bechet, în creștere pe sectorul Corabia-Galați și staționare pe sectorul Isaccea-Tulcea.

**Debitul la intrarea în ţară** (secţiunea Baziaş) **va fi staționar (8800 m3/s).**

În aval de Porţile de Fier debitele vor fi în scădere pe sectorul Gruia-Corabia, relativ staţionare pe sectorul Turnu Măgurele-Olteniţa și în creștere pe sectorul Călăraşi-Tulcea.

***Se situează în faza I de apărare următoarele sectoare de dig:***

-Măcin-Iglița-Carcaliu, Smârdan-23 August I, 23 August-Grindu, Ciulineț–Isaccea, Crișan, Letea, Sf. Gheorghe, Tudor Vladimirescu, R3, R4 (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

-Nufăru-Victoria (din administrarea consiliilor locale) - jud. Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 15 mc/s;

-r. Dâmbovița: ac. Văcărești: 2 mc/s;

-CA2: 2,5 mc/s;

-Der. Mircea Vodă: 1.5 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-se aplică Programul de restricții în alimentarea cu apă - treapta a III-a, pentru S.C. APAVITAL S.A. Iași - prin reducerea debitelor la sursa r. Bahlui din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**A.B.A. Crişuri**

Debitul râului Barcău în secțiunea Nușfalău este 2.64 mc/s;

Debitul râului Crișul Alb în secțiunea Crișcior este 7.88 mc/s.

**2.** **Situaţia meteorologică în intervalul 08.01.2024, ora 09.00 –09.01.2024, ora 06.00**

**Este în vigoare până pe data de 09.01.2024, la ora 10:00, atenţionarea meteorologică nr. 2 , astfel:**

**-informare meteorologică pentru toată țara, vizând precipitații (ploi, apoi ninsori, în Oltenia și Muntenia se vor acumula 15…30 l/mp), pe alocuri depunere de polei, intensificări temporare ale vântului cu viteze în general de 45...50 km/h;**

**-COD GALBEN-**ninsori moderate cantitativ cu depunere de strat de zăpadă, local de peste 10...15 cm, în jumătatea nordică a Moldovei, ploi ce local vor depune polei, intensificări ale vântului cu rafale în general de 55...70 km/h, perioade cu viscol și vizibilitate redusă în jumătatea sudică a Moldovei, în cea estică a Munteniei și în Dobrogea (14 județe vizate: ***BACĂU, BOTOŞANI, BRĂILA, BUZĂU, CĂLĂRAŞI, CONSTANŢA, GALAŢI, IALOMIŢA, IAŞI, NEAMŢ, SUCEAVA, TULCEA, VASLUI şi VRANCEA).***

**În ţară** vremea s-a menținut închisă și s-a răcit accentuat, valorile termice diurne situându-se în apropierea celor normale pentru această dată, excepție făcând doar regiunile estice, unde abaterea negativă față de acestea a fost de până la 8...9 grade. Au fost precipitații sub formă de ninsoare la munte și în Moldova, mai ales sub formă de ninsoare în Banat, în cea mai mare parte a Crișanei și Transilvaniei și mixte în Oltenia, local în Muntenia și izolat în Dobrogea și Maramureș. Pe suprafețe mici, în Moldova, cantitățile de precipitații au depășit 15...25 l/mp. S-a depus polei, pe alocuri, în sudul și estul teritoriului. Vântul a suflat slab și moderat, cu intensificări în Moldova, Bărăgan și Dobrogea, unde la rafală s-au atins viteze în general de 55...70 km/h, ajungând până la 90 km/h în estul Munteniei, dar pe arii restrânse și în restul Munteniei, în Crișana, nordul Banatului, estul Transilvaniei și pe crestele Carpaților Orientali (rafale de până la 40...50 km/h, iar în Munții Călimani de 90 km/h). La ora 20 era strat de zăpadă la munte, unde măsura până la 80 cm în Munții Făgăraș și 65 cm în Munții Călimani, în cea mai mare parte a Moldovei până la 24 cm, local în Banat până la 4 cm, pe arii restrânse în Transilvania până la 6 cm și cu totul izolat în Muntenia până la 2 cm. Temperaturile maxime s-au încadrat între -9 grade la Darabani, Rădăuți, Suceava și Cotnari și 6 grade la Târgu Jiu și Apa Neagră. La ora 6 se înregistrau valori termice cuprinse între -15 grade la Darabani și 1 grad la Alba Iulia, Deva și Târgu Mureș.

**Observaţie**: în intervalul de diagnozăau fost în vigoare două avertizări pentru fenomene meteorologice periculoase imediate cod portocaliu emise de către CNPM pentru Muntenia.

**La Bucureşti** vremea s-a răcit accentuat și a devenit normală din punct de vedere termic pentru această dată. Cerul a fost noros și trecător s-au semnalat precipitații slabe, predominant sub formă de ninsoare. Vântul a suflat în general moderat. La ora 20 stratul de zăpadă măsura 2 cm la Băneasa și 1 cm la Afumați. Temperatura maximă a fost de 1 grad la Băneasa și Afumați și de 2 grade la Filaret. La ora 06 se înregistrau -5 grade la Băneasa și Afumați și -4 grade la Filaret.

**3. Prognoza meteorologică în intervalul 09.01.2024, ora 09.00–10.01.2024, ora 9.00**

**În ţară v**remea va fi rece în cea mai mare parte a teritoriului, chiar deosebit de rece în jumătatea de est și geroasă mai ales dimineața și noaptea în special în nordul, centrul și estul teritoriului. Cerul va avea înnorări și vor fi ninsori slabe ziua, pe arii restrânse în jumătatea de sud. Vântul va avea intensificări în jumătatea de sud-est și pe crestele montane, cu rafale în general de 50...65 km/h. Temperaturile maxime se vor încadra între -10 și 3 grade, iar minimele în general între -18 și -4 grade. Spre dimineață izolat se va forma ceață cu depunere de chiciură.

**La Bucureşti** vremea va fi rece, astfel că temperatura maximă va fi de -3...-2 grade, iar cea minimă de -7...-6 grade. Cerul va avea înnorări mai ales în prima parte a zilei, când trecător va ninge slab, apoi se va degaja. Vântul va sufla în general moderat ziua (temporar cu rafale de 40...45 km/h), amplificând senzația de frig.

**4. Buletin nivometeorologic pentru perioada 08.01.2024, ora 20-09.01.2024, ora 20:**

**Evoluția vremii în intervalul 06-08.01.2024**

Vremea a fost caldă în prima jumătate a intervalului, apoi a intrat într-un proces de răcire. Cerul a fost mai mult noros. În prima parte a intervalului izolat s-au semnalat ploi slabe, iar în ultimele 24 de ore aria precipitațiilor a fost în extindere, la început sub formă de ploaie și lapoviță, iar apoi sub formă de ninsoare, în general slabe și moderate cantitativ și doar izolat s-au depășit 15 l/mp. Stratul de zăpadă a crescut în majoritatea locațiilor, în general cu 5-10 cm și doar izolat mai mult. Vântul a suflat slab și moderat, cu rafale ce au depășit temporar 40-60 km/h în majoritatea zonelor înalte, iar în cele din Carpații Meridionali trecător 60-80 km/h, viscolind sau spulberând zăpada. Local s-a semnalat ceață, asociată în zonele înalte și cu depuneri de chiciură.

**În data de 08.01.2024, la ora 14:00,** stratul de zăpadă de pe platformele stațiilor meteorologice măsura:

**Carpaţii Meridionali:** 80 cm la Bâlea Lac, 42 cm Vf. Țarcu, 33 cm la Cuntu, 29 cm la Vf. Omu, 23 cm la Parâng, 20 cm la Păltiniș, 7 cm la Sinaia, 6 cm la Predeal, 3 cm la Fundata;

**Carpaţii Orientali:** 65 cm la Vf. Călimani, 49 cm la Bucin, 32 cm la Vf. Iezer, 31 cm la Vf. Lăcăuți, 15 cm la Ceahlău-Toaca, 13 cm la Penteleu;

**Carpaţii Occidentali:** 51 cm la Stâna de Vale, 13 cm la Semenic, 8 cm la Vf. Vlădeasa, 1 cm la Roșia Montană.

**Prognoza vremii în intervalul 08.01.2024, ora 20:00-10.01.2024, ora 20:00:**

Vremea se va răci accentuat față de zilele precedente. Cerul va mai prezenta înnorări temporare în prima parte a intevalului, când pe arii restrânse se vor mai semnala ninsori slabe, apoi va deveni variabil spre senin. Vântul va sufla slab și moderat, cu unele intensificări temporare de 60-80 km/h în zonele înalte, trecător viscolind sau spulberând zăpada. Pe arii restrânse se va semnala ceață, asociată cu depunere de chiciură.

**Temperaturi prognozate în intervalul 08.01.2024, ora 20:00-10.01.2024, ora 20:00:**

**Peste 1800 m: temperaturi minime**: -17...-12 grade;

 **temperaturi maxime**: -13...-4 grade.

**Sub 1800 m: temperaturi minime**: -14....-8 grade;

 **temperaturi maxime**: -10...0 grade;

**Vânt la peste 2000 m:** din direcții variabile, predominant din sector nord-estic, cu viteze în general de 30-60 km/h, dar temporar și 60-80 km/h;

**Altitudinea izotermei de 0 grade**: coboară la sol.

**Evoluția stratului de zăpadă și a riscului de avalanșă în zona montană înaltă**

**Munții Făgăraș și Bucegi RISC ÎNSEMNAT (3)**

**La peste 1800 m**, la suprafață se găsește un strat de zăpadă proaspătă în general de 5-10 cm, depus peste zăpada veche, care este în mare parte stabilizată, tasată și înghețată și care prezintă o crustă de gheață la suprafață. În zonele adăpostite și pe văi se întâlnesc depozite mai mari de zăpadă și troiene ce depășesc pe alocuri 1 metru și care pot fi dislocate doar la supraîncărcări mari.

**Sub 1800 m**, stratul de zăpadă este de dimensiuni mai reduse, format din stratul vechi, în general întărit și stabilizat, peste care este stratul de zăpadă proaspătă, în general de până în 10 cm. Pe anumite văi de la peste 1500 m și în zonele adăpostite se întâlnesc depozite mai însemnate de zăpadă, transportată în perioada precedentă de vântul din altitudine. În aceste condiții, în masivele Bucegi și Făgăraș, riscul declanșării avalanșelor va fi **însemnat (3)** la peste 1800 m, mai ales pe versanții cu expunere sudică și **moderat (2)** sub 1800 m.

**Munții Țarcu-Godeanu, Parâng RISC ÎNSEMNAT (3)**

**La peste 1800 m**, în ultimele două zile la suprafață s-a depus un strat subțire de zăpadă proaspătă peste cel acumulat în zilele precedente, care pe alocuri a fost consistent, în special în masivele Țarcu-Godeanu, iar dedesubt stratul este format din zăpadă veche întărită. În zona crestelor sunt formate unele plăci de vânt. Pe pantele suficient de înclinate se pot declanșa avalanșe de dimensiuni mici și medii prin alunecarea stratului de la suprafață peste straturile mai vechi, riscul fiind amplificat la supraîncărcări.

**Sub 1800 m**, pe pantele înclinate, stratul puțin rezistent de la suprafață, ce are local grosimi de 20-25 cm în masivele Țarcu-Godeanu, va putea aluneca peste stratul mai vechi şi stabilizat, ducând la declanșarea de avalanșe de dimensiuni mici și izolat medii, riscul declanșării fiind de asemenea amplificat la supraîncărcări. În aceste condiții riscul declanșării avalanșelor va fi **însemnat (3)** la peste 1800 m și **moderat (2)** sub 1800 m.

**Munții Rodnei, Călimani-Bistriței RISC ÎNSEMNAT (3)**

Peste zăpada acumulată în urma episodului precedent de ninsori, în ultimele două zile s-a depus un strat subțire de zăpadă proaspătă. Sub acest strat pe alocuri se găsesc depozite mai însemnate de zăpadă spulberată de vânt, depuse pe văi și în locurile adăpostite, iar la altitudini mari sunt formate plăci de vânt, de grosimi variabile. Pe pantele suficient de înclinate se pot declanșa spontan avalanșe de dimensiuni medii prin angrenarea stratului puțin rezistent de la suprafață peste straturile mai vechi și izolat dislocarea acestora, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări. Riscul declanșării avalanșelor este **însemnat (3)** la peste 1800 m și **moderat (2)** sub 1800 m.

**Masivul Ceahlău, Vlădeasa-Muntele Mare RISC MODERAT (2)**

La suprafață se găsește un strat de zăpadă proaspătă, în general de grosimi sub 10 cm și doar izolat mai consistent, depus peste stratul vechi, în mare parte consolidat, fiind pe alocuri mai însemnat în Masivul Vlădeasa, în special pe versanții vestici și pe anumite văi și zone adăpostite, unde sunt formate unele depozite de zăpadă. Pe pantele mai înclinate stratul recent depus va putea aluneca stratul mai vechi, riscul fiind amplificat la suprasarcini, iar riscul este **moderat (2)**.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNȚII FĂGĂRAȘ** | **RISC ÎNSEMNAT (3)** | **RISC MODERAT (2)** |
| **MUNȚII BUCEGI** | **RISC ÎNSEMNAT (3)** | **RISC MODERAT (2)** |
| **MUNȚII PARÂNG** | **RISC ÎNSEMNAT (3)** | **RISC MODERAT (2)** |
| **MUNȚII ȚARCU-GODEANU** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **MUNȚII CĂLIMANI-BISTRIȚEI** | **RISC ÎNSEMNAT (3)** | **RISC MODERAT (2)** |
| **MUNȚII CEAHLĂU** | **RISC MODERAT (2)** | **RISC MODERAT (2)** |
| **MUNȚII VLĂDEASA – MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 05-07.01.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). **Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită:**

-**în data de 06.01.2024 la staţiile: B-1, B-3, B-5, B-9, B-13, B-14, B-15, B-16, B-17, B-20, B-21, B-23** (municipiul București)**, B-25** (comuna Vidra, jud. Ilfov), **B-26**, **B-27** (orașul Voluntari, jud. Ilfov)**, B-28** (comuna Glina, jud. Ilfov), **B-29** (orașul Otopeni, jud. Ilfov), **BC-2** (municipiul Bacău)**, BC-3** (municipiul Onești), **CJ-3** (municipiul Cluj-Napoca), **CJ-5** (municipiul Dej);

-**în data de 07.01.2024 la staţia CJ-5** (municipiul Dej).

1. **În domeniul solului şi vegetaţiei**

**Garda Forestieră Ploiești** informează că în data de 05.01.2024, la ora 13:15, s-a produs un incendiu în zona comunei Mănești, pe raza Ocolului Silvic Sturzeni, jud. Dâmbovița. Acesta a afectat o suprafaţă de 0,02 ha de litieră și a fost stins în aceeași zi, la ora 15:30, de către personalul silvic, pompierii militari și polițiști.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**